Ad hominem

Ad hominem zo ur bomm-lavar latin a dalv war-du an den. 

Kavet e vez dreist-holl evel anv-gwan, pa vez komzet eus argumentum ad hominem, pe tagadennoù ad hominem, da lavarout eo taolioù a zo mennet da ziskar un den.

 Frammadur 
Un arguzenn ad hominem (arguzenn falset eta) a vez frammet evel-hen: 
 A a lavar B. 
 Lavarout a ran un dra bennak a-enep da A. 
 Diwar-se, B n'eo ket gwir.

 Diheñchañ ar gaoz 
Implijet e vez diwar-benn komzoù tud zo, en ur gaozeadenn, a respont d'un arguzenner o klask diskar an den e-lec'h diskar e arguzenn. Evit se e klaskont treiñ ar gaoz war-zu personelezh an arguzenner, e-lec'h enebiñ ouzh e arguzennoù gant arguzennoù kontrol. 

Peuliesañ e weler aze tech an dud ha n'o deus arguzenn ebet en ur gaozeadenn, pe a sant eo gwan o arguzennoù, ha ne fell ket dezho anavezout kement-se dirak an holl. Neuze e kavont gwelloc'h klask diheñchañ ar gaoz, ha skeiñ war un den, o tamall dezhañ traoù a bep seurt, gwir pe diwir, o soñjal e vo diskaret arguzennoù o eneber ma vez diskaret e vrud gante. 

 Pennadoù kar 
 Ad feminam

 Mammennoù 
 Patrick Hurley, A Concise Introduction to Logic, Seventh Edition, Wadsworth, 2000 
 Copi, Irving M. and Cohen, Carl. Introduction to Logic (8th Ed.), p. 97-100.

 Liammoù 
 Nizkor.org: Fallacy: Ad Hominem.
 Nizkor.org: Fallacy: Circumstantial Ad Hominem. 
 Argumentum Ad Hominem
 University of Winnipeg: Argumentation Schemes and Historical Origins of the Circumstantial Ad Hominen Argument]
 About.com: Argument Against the Person (Argumentum ad hominem)
  Ad Hominem 
 Infidels.org: Logic and Fallacies: Sevel un arguzenn boellek (Argumentum ad Hominem)

Rummad:Lavaroù latin
Rummad:Falspoellata